พอดีถอนฟันมาได้3วันแล้วค่ะ มีอาการปวดกินยาไม่หายมีสีขาวๆอยุ่ตรงเหงือกที่ไปถอนมาไม่รุ้ว่าใช่หนองรึป้าว อาการแบบนี้จะติดเชื้อไะค่ะ
สวัสดีค่ะ การถอนฟันก็เหมือนเป็นการทำการหัตถการอย่างหนึ่ง หลังทำอาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงเรื่อยๆอาการของการติดเชื้อที่แผลอาจมาด้วย การปวดบวมแดงที่มากขึ้นเรื่อยๆ หรือเป็นเรื้อรังเป็นอาทิตย์ อาจมีหนองไหลจากแผล หรือมีไข้สูงปกติรอยขาวๆที่เหงือกอาจเป็นแค่เนื้อเยื่อที่ร่างกายสร้างขึ้นมาใหม่ ไม่จำเป็นต้องเป็นหนองเสมอไปในเบื้องต้น ควรรับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆ รับประทานยาแก้ปวด ยาแก้อักเสบที่ไม่ใช่สเตียรอยด์หรือยาแก้ปวดกลุ่มที่มีอนุพันธ์มอร์ฟีนอ่อนๆ หลังกินยาแล้วถ้าไม่ดีขึ้น หรือยังปวดมากขึ้นเรื่อยๆ บวมมาก จนรับประทานอะไรไม่ได้ มีหนองไหลจากแผลชัดเจน ควรกลับไปพบทันตแพทย์ที่รักษาอีกครั้ง